Vermeende diamantsmokkelaar op OR Tambo vasgetrekArgieffoto Die Valke het Dinsdagaand ŉ man by OR Tambo Internasionale Lughawe in hegtenis geneem toe hy glo probeer het om diamante uit die land te smokkel. Die 25-jarige man van Libanon het die diamante, ter waarde van sowat R20 miljoen, ingesluk net ná hy gevang is. “Die polisie het op ŉ wenk reageer en die man in hegtenis geneem voordat hy na Dubai kon vertrek,” het kaptein Paul Ramaloko, woordvoerder vir die Valke, gesê. “Ons het sowat 220 stukkies diamante opgespoor wat hy net ná sy inhegtenisname ingesluk het.” Die man sal Donderdag in die landdroshof in Kemptonpark verskyn. ŉ 27-jarige Libanees is in Maartmaand by die lughawe in hegtenis geneem en die polisie het beslag gelê op diamante ter waarde van sowat R15 miljoen. Ramaloko sê die polisie glo die twee is deel van ŉ diamantsmokkel-sindikaat.